LÖYDÄ POTENTIAALISI
Tervetuloa ohjelman pariin!
Luvassa on opetusta pastori Tommyltä ja Karenilta -
oman potentiaalin löytämisestä.
Luvassa tänään: -
Nyt Jeesus tulee luoksesi.
Hän näki virheesi, mutta Hän ei pitänyt sitä virheenä.
Se oli Jeesukselle mahdollisuus astua elämääsi, -
haastaa sinua ja kasvattaa uskoasi.
Voitko sanoa kotona, kun katsot tätä: "Minun epäonnistumiseni, -
minun epäilyni eivät ole mitään muuta -
kuin mahdollisuus kasvattaa uskoani."
Unelmasta tulee unelma, joka sinulla on ollut monena yönä.
Nyt ratkaisu on tulossa. Ratkaisu pelottaa sinua.
Mutta Jeesus kutsuu sinua: "Tule. Olen täällä."
"Kannan sinua. Kuljen kanssasi."
Uskon määräsi kasvaa seuraavalle tasolle, -
ja pystyt kävelemään vetten päällä.
Ymmärrätkö? Vain yksi pyyntö: -
"Jeesus, minulla on sydämessäni tämä asia, tämä tunne ja kehotus, -
että minun pitäisi ottaa tämä askel."
"Jeesus, jos se olet sinä, kutsu minua."
Se on ainoa pyyntö, joka täytyy esittää.
Jos Jeesus sanoo: "Minä se olen. Minä kutsun sinua. Nyt on aika", -
silloin hetki, jota olet odottanut, on koittanut. Ota askel!
Jeesus tiesi, että kun Pietari ottaa muutaman askeleen vetten päällä, -
alkaisi epäillä ja vajota.
Silti Hän kutsui Pietaria.
Epäonnistuminen ei ole epäonnistuminen.
Epäonnistumisesi uskossa Jeesuksen mielessä -
ovat kaikki vain mahdollisuuksia Jeesukselle -
kasvattaa sinussa lisää uskoa.
Pastori Tommy uskoo, että jokaisesta löytyy kultaa, kun tarpeeksi kaivaa.
Siksi hän ja Karen kutsuvat sinut opetussarjan pariin.
Opit, miten ylen ihmeellisesti sinut on tehty.
Tommy on tehnyt työtä 30 vuotta ja kouluttanut tuhansia johtajia.
Hän on nähnyt, että kaikilla on iso potentiaali, -
asuipa Himalajalla, Afrikan sydämessä, -
Aasian suurkaupungissa tai lännessä.
Jos kylvetään vehnää, nousee vehnää.
Koska Jumala on istuttanut sinuun suuruutta, nousee suuruutta.
Se pitää vain päästää irti.
Tommy ja Karen järjestävät maailmalla kokoussarjoja, -
istuttavat seurakuntia, tavoittavat, parantavat sairaita, -
torjuvat köyhyyttä, ja pelastavat nuoria ihmiskaupasta.
Koe Tommyn ja Karenin rakkaus sinua kohtaan.
Tervetuloa löytämään potentiaalisi!
Hei! Olen pastori Tommy Lilja. Kiitos, että katsot ohjelmaa.
Tänään on vuorossa viimeinen osa opetussarjassamme, -
jossa käsitellään oman potentiaalin löytämistä.
Opetussarjan jokainen osa on itsenäinen.
Jos tahdot, voit käydä YouTube-kanavallamme -
ja katsoa kaikki osat.
Uskon, että tämä opetus todella auttaa sinua -
ymmärtämään, kuka sinä olet, mitä sinä voit tehdä -
ja mitä Jumalalla on sinulle varattuna.
Tiedän, että sinulla on potentiaali.
Ja kuten olen sanonut monta kertaa, -
potentiaali on hyvin kaunis asia, ja minä tiedän, että sinulla on sitä.
Ja tässä sarjassa Jumala on tahtonut, että löydät potentiaalisi, -
potentiaalin, jonka Hän on sinuun ladannut, -
jotta se voi vapautua ja tulla esiin -
ja jotta sinusta voi tulla se, joka olet Kristuksessa.
Tässä viimeisessä osassa puhun teille uskosta.
Tiedäthän, ennemmin tai myöhemmin -
Jeesus kutsuu sinua kävelemään vetten päällä.
Sellaista elämä on.
Tulet elämässäsi tilanteeseen, -
jossa tuntuu, että olet jumissa. Olet jäänyt välitilaan.
Ja silloin Jeesus tulee kävellen vetten päällä, -
ja Hän kutsuu sinua.
Aion puhua tänään siitä, -
miten voi kävellä vetten päällä.
Minä näet tiedän, että sinulla on tarvittava usko -
tehdä se, mitä Jumala on kutsunut sinut tekemään.
Mennään ensimmäiseen raamatunkohtaan.
Se on 2. Kor. 12:9.
Siinä Jumala sanoo: "Minun voimani tulee täydelliseksi heikkoudessa."
Epäilys on mahdollisuus uskolle.
Monesti se on niin, että olet voideltu johonkin nykyistä suurempaan.
Kenties tilanteesi on se, -
että se, mikä on normaalia sinulle nyt, onkin ehkä epänormaalia.
Olet elänyt epänormaalia niin kauan, -
että epänormaalista on tullut sinulle uusi normaali.
Olet niin tottunut siihen.
Voitelu tahtoo murtaa ikeen, -
jotta sinusta voi tulla se, mikä olet ja minkä Jumala on varannut sinulle, -
etkä ole se, mihin olet tottunut.
Aina välillä, kun luulee tuottaneensa Jeesukselle pettymyksen -
tai kun on epäillyt, epäily on mahdollisuus uskolle.
Me kaikki epäilemme välillä. Joskus me epäröimme.
Mutta se ei tarkoita, etteikö olisi lainkaan uskoa.
Ihmisellä on tietty uskon mitta.
Epäuskon ja epäilyn välillä on iso ero.
Epäusko tarkoittaa sitä, ettei usko ja kieltää Jeesuksen.
Mutta tiedän, ettet kiellä Jeesusta.
Sinä uskot Jeesukseen. Sisälläsi on uskoa.
Sinulla on uskon mitta.
Kun epäilet, se on mahdollisuus ja tilaisuus Jeesukselle -
auttaa sinua kasvattamaan uskoasi -
ja ottamaan uskon askel.
Hän tahtoo nostaa sinut uudelle tasolle.
Kun Jeesus laskeutui alas kirkastusvuorelta, -
Hän nuhteli opetuslapsia vähäuskoisuudesta.
Hän nuhteli Pietaria vähäuskoisuudesta.
Mutta Hän ei jättänyt Pietaria. Hän ei lähettänyt heitä pois.
Hän käytti sitä tilannetta opettaakseen tietynlaisesta demonista -
ja kasvattamaan heidän uskoaan, niin että seuraavalla kerralla -
heillä olisi usko ja pohjatieto ajaa sellainen demoni pois.
Se on johdantoni tänään.
Sinulla on tietty uskon mitta.
Jotkut kokevat häpeää ja syyllisyyttä, -
koska epäilitte, kun olisi pitänyt uskoa.
Nyt Jeesus tulee luoksesi.
Hän näki virheesi, mutta Hän ei pitänyt sitä virheenä.
Se oli Jeesukselle mahdollisuus astua elämääsi, -
haastaa sinua ja kasvattaa uskoasi.
Voitko sanoa kotona, kun katsot tätä: "Minun epäonnistumiseni, -
minun epäilyni eivät ole mitään muuta -
kuin mahdollisuus kasvattaa uskoani."
Mennään sitten varaamaani raamatunkertomukseen.
Matt. 14:24:ssä sanotaan, -
"Mutta venhe oli jo monen vakomitan päässä maasta, -
aaltojen ahdistamana, sillä tuuli oli vastainen."
Opetuslapset olivat olleet vuorella Jeesuksen kanssa.
Viisituhatta ihmistä, -
eikä siinä vielä ollut naisia ja lapsia, -
heidät oli ruokittu viidellä leivällä ja kahdella kalalla.
Sitten Jeesus lähetti opetuslapset edeltä.
Oli keskiyö, ja puhkesi myrsky.
Joskus, kun myrsky on tulossa elämäämme -
ja kuljemme myrskyn keskellä, alamme pelätä, -
vaikka ei edes tarvitsisi pelätä.
Näethän. Myrsky on veneen ulkopuolella.
Monesti myrsky on ulkopuolellasi.
Ongelma on se, että päästämme myrskyn sisällemme.
Se täytyy pitää ulkona.
Vene, jolla he purjehtivat, oli rakennettu -
kestämään myrskyisiä vesiä.
Ongelma ei siis ollut vene tai vesi, -
koska vesi ja myrsky veneen ulkopuolella -
eivät voi tehdä veneelle mitään.
Mutta monesti tuomme myrskyn veneeseen, -
ja se on paholaisen ansa.
Se haluaa, että avaamme oven, -
niin että päästämme myrskyn elämäämme.
Mutta Jeesus haastaa sinua ja sanoo: -
"Kun paholainen tulee, vastusta sitä."
Monesti elämässäni myrskyt ovat kolkuttaneet ovelleni.
Käsken niitä pois: "Vastustan teitä Jeesuksen nimessä."
Tiedän, että niin kauan kun ne eivät pääse veneeseen ja elämääni, -
ne eivät vahingoita minua. Se on taistelu.
Toisinaan taas luomme myrskyjä itse.
Oletko koskaan luonut myrskyä tyhjästä?
Paholainen on valehtelija.
Olen ollut siinä tilanteessa. Olen murehtinut.
Olen ollut masentunut. Olen stressannut.
Olen voinut huonosti.
Olen kamppaillut itseni kanssa.
Olen ollut alamaissa tuntien, joskus jopa päivien ajan -
vain huomatakseni, että asia, jota murehdin, ei ollut olemassakaan.
Se oli olemassa vain minun päässäni.
Ymmärrätkö? Opetuslapsilla oli samanlainen tilanne.
Jeesus lähetti heidät edeltä veneellä, -
ei siksi, että he uppoaisivat, vaan että he pääsisivät toiselle rannalle.
Ensinnäkin he pelkäsivät olosuhteita, -
olosuhteita ympärillään.
Toiseksi, katsotaanpa.
He pelkäsivät ratkaisua. Kuunnelkaapa.
"Ja neljännellä yövartiolla Jeesus tuli heidän tykönsä kävellen järven päällä.
Kun opetuslapset näkivät hänen kävelevän järven päällä, -
peljästyivät he ja sanoivat: 'Se on aave', ja huusivat pelosta."
Näethän. Pelko estää sinua -
tulemasta siksi, joka olet.
Tässä tapahtui niin, että he pelkäsivät olosuhteita.
He luulivat, että myrsky pääsee heihin käsiksi.
Ja nyt tulossa oli ratkaisu.
Jeesus käveli vetten päällä -
ja sanoi: "Hei! Tässä minä olen."
He huusivat pelosta, -
koska he luulivat Jeesusta aaveeksi.
Se ei ole aina helppoa. Kun on keskellä myrskyä -
ja Jeesus on tulossa, ei aina ole helppoa tunnistaa Jeesusta.
Elämässäni on ollut myrskyjä ja Jeesus on lähettänyt jonkun avuksi, -
mutta en ymmärtänyt, että se oli Jeesus.
Oletko ollut joskus tilanteessa, että olet pelännyt olosuhteita -
ja ratkaisua, etkä ole tiennyt, mitä tehdä.
Monesti sanomme: -
"Tämä on minulle tuttua."
"Mutta en tiedä, mitä uusi olisi."
Se on tilanne, jossa paholainen varastaa potentiaalisi.
Sinulla on potentiaali.
Kenties olet löytänyt potentiaalisi katsoessasi näitä ohjelmiani.
Mutta ongelma on se, että sinun pitää ottaa askel uskossa.
Pelkäät tilannetta, jossa olet.
Mutta jos pysyt siellä, missä olet, -
potentiaalisi ei ikinä pääse valloilleen.
Et ikinä tule siksi, joka Jumala haluaa sinun olevan, -
etkä tee sitä, mihin pystyisit.
Tiedät sen ja pelkäät sitä olosuhdetta.
Haluat vapautua, -
mutta et tiedä, uskallatko tehdä sitä, -
koska pelkäät myös ratkaisua.
He pelkäsivät myrskyä -
ja he pelkäsivät myös, kun Jeesus lähestyi.
Niin on tapahtunut monille ihmisille.
He sanovat: "Minä tiedän, mitä minulla tällä hetkellä on."
"Jos pysyn tässä, en menetä mitään."
Mutta tiedäthän. Jumala tulee nyt luoksesi.
Ja tämä hetki juuri nyt on mahdollisuus uskollesi, -
koska ratkaisu on tulossa -
kävellen vetten päällä luoksesi.
Aamen. Oletko jumissa välitilassa?
Oletko vankina siinä?
Paholainen on valehtelija.
Se sanoo, että jos uskallat ottaa askeleen, menetät kaiken.
Sanon sinulle tänään, että se on valhe.
Jos uskallat ottaa askeleen, et menetä sitä, mitä sinulla on, -
vaan saat paljon enemmän, sillä se on sitä, mitä Jeesuksella on sinulle.
Hän kutsuu sinua. Hän kutsuu sinua syvien vetten päälle.
Hän sanoo juuri tällä hetkellä, että sinä pystyt siihen.
Sinä pystyt siihen.
Pystyt tekemään, mitä et ole ennen tehnyt.
Hän kutsuu sinua, sillä Hän tietää, -
että jos sinussa oleva potentiaali kehittyy, -
se kantaa sinua vetten päällä.
Sinusta tulee, sinä teet, -
ja sinä elät todeksi unelmaa, joka sinulla on ollut pitkään.
Aamen. Ja sinä pelkäät, -
että se unelma, joka sinulla on ollut monena yönä, jää unelmaksi.
Nyt ratkaisu on tulossa. Ratkaisu pelottaa sinua.
Mutta Jeesus kutsuu sinua: "Tule. Olen täällä."
"Kannan sinua. Kuljen kanssasi."
Uskon määräsi kasvaa seuraavalle tasolle, -
ja pystyt kävelemään vetten päällä.
"Mutta Jeesus puhutteli heitä kohta ja sanoi: 'Olkaa turvallisella mielellä, -
minä se olen; älkää peljätkö'."
Näettekö? Jeesus sanoo: -
"Minä se olen." Mutta jos todella luetaan, mitä tässä sanotaan, -
Hän sanoi: "Minä olen."
Se on sama nimi, jonka Jumala kertoi Moosekselle.
"Kuka olet?" "Mikä on nimesi?"
"Minä olen. Minä olen se, joka minä olen."
Nyt Jeesus oli tulossa. Hän sanoi: "Olkaa turvallisella mielellä."
"Minä se olen." Se on Jumala, maailmankaikkeuden toimitusjohtaja.
Jumala, joka loi taivaan ja maan.
Jumala, joka sanallaan loi valkeuden.
Hän on tulossa vettä pitkin.
Hän sanoo: "Olkaa turvallisella mielellä. Minä se olen."
Teidän täytyy ymmärtää, että Hän kertoi heille, kuka Hän on.
Hän oli "Minä olen". Hän kertoi, miltä pitäisi tuntua.
"Olkaa turvallisella mielellä. Olkaa täynnä iloa ja uskoa."
Ja myös, mitä ei pidä olla. Älkää peljätkö, -
sillä pelko on valhe.
Hän halusi, että he jättävät keskinkertaisuuden -
tehdäkseen mahdottoman.
Sinun on esitettävä itsellesi kysymys, jonka olen kirjoittanut tähän. Lue se.
Mitä tekisit, jos et pelkäisi?
Vielä kerran. Mitä tekisit, jos et pelkäisi?
"Tommy, etkö ikinä pelkää?" Pelkään useinkin.
Mutta yritän kaikin tavoin vastustaa pelkoa.
Näethän. Meitä kaikkia pelottaa joskus.
Siitä asti, kun Jumala kutsui minut, -
minua on silloin tällöin pelottanut.
Kun ensikertaa menin Intiaan, olimme juuri aloittaneet työn.
Budjetti oli tiukka. Menin kaikkialle yksin.
Oli pakko luottaa tuntemattomiin.
Yövyin slummeissa hotelleista, jotka eivät olleet hotellitasoa.
Minua pelotti. Mutta tiedäthän, pelkoa pitää vastustaa, -
jotta pystyt mahdottomaan -
ja jotta potentiaali elämässäsi voi päästä valloilleen.
Ymmärrätkö? Minäpä tiedän. Mitä tekisit, jos et pelkäisi?
Kun sinulla on vastaus siihen kysymykseen, -
voin kertoa, että sen pelko ryöstää sinulta.
Mitä pelko ryöstää sinulta?
Pelko ryöstää sen, mitä olisit tehnyt, ellet olisi pelännyt.
Mutta Jumala lähetti minut tänään luoksenne kertomaan, -
mitä pelko on ryöstänyt sinulta.
Jumala haastaa sinua nyt.
Astu pois keskinkertaisuudesta -
elämään ja unelmaan, joka sinulla on ollut kauan.
Koska on mahdollista elää sitä unelmaa.
Se on prosessi, mutta Hän johdattaa sinua askel askeleelta, -
niin kuin Hän johdatti Pietariakin. Kuuntelepa. Tämä on hyvä.
On vain yksi asia, -
jota pyytää Jumalalta.
Näethän. He istuivat veneessä.
He olivat soutaneet vuosikausia.
He olivat kalastaneet vuosikausia.
Monet ovat istuneet airojen takana.
Kymmenen vuotta, 20 vuotta, -
30 vuotta, 40 vuotta.
Ja nyt heille avautuu mahdollisuus, -
mutta he pysyvät airojen takana, -
koska se on tuttua ja he eivät tiedä, mitä uusi olisi.
He ajattelevat: "Ei tässä mitään. Istun tässä airojen takana."
Mutta nyt Jeesus tulee kävellen vettä pitkin.
Kaikki kaksitoista istuvat airojen takana.
He sanoivat: "Tämä on tuttua. En tiedä, mitä uusi olisi."
Mutta kahdestatoista yksi -
nousi seisomaan ja sanoi: "Ei, ei."
"Ei puhettakaan, että jätän tilaisuuden käyttämättä."
"Jos tuo on Jeesus, kutsun Häntä."
Pietari nousi ja sanoi: "Jos haluatte jäädä loppuiäksenne airojen taakse, -
jääkää, mutta minulle riitti."
"Otan riskin. Hän haastoi minua, ja minä kävelen."
Hän huusi: "Jeesus, oletko se Sinä?" Jeesus sanoi: "Olen, Pietari."
Pietari sanoi: "Voitko kutsua minua?" Ja Jeesus kutsui.
Pietari nousi ja teki sen, mikä oli mahdotonta.
Hän käveli vetten päällä.
On vain yksi asia, jota tulisi kysyä Jumalalta.
Olen opettanut nyt kymmenessä jaksossa -
ja pitänyt kymmenen oppituntia, miten voi löytää potentiaalinsa.
Nyt Jumala on tulossa. Hän kutsuu sinua.
Tunnet sen sydämessäsi. On vain yksi kysymys, -
kun haluat tehdä jotain, kun koet, että on aika ottaa askel kohti unelmaa.
Kun koet, että on aika ottaa askel kohti potentiaalia, -
jättää se, missä olet ollut, jättää vene ja airot ja kävellä vetten päällä.
On vain yksi kysymys, joka sinun pitää esittää.
Sitä ei pidä kysyä perheeltä tai naapureilta.
Älä kysy menneisyydeltä äläkä olosuhteilta.
On vain yksi, jolta tulee kysyä, ja on vain yksi kysymys, joka tulee esittää.
Se kysymys on: "Jeesus, oletko se Sinä?"
Ymmärrätkö? Vain yksi pyyntö: -
"Jeesus, minulla on sydämessäni tämä asia, tämä tunne ja kehotus, -
että minun pitäisi ottaa tämä askel."
"Jeesus, jos se olet Sinä, kutsu minua."
Se on ainoa pyyntö, joka täytyy esittää.
Jos Jeesus sanoo: "Minä se olen. Minä kutsun sinua. Nyt on aika", -
silloin hetki, jota olet odottanut, on koittanut. Ota askel!
Halleluja. Kun Jeesus käskee ottamaan askeleen, -
jätä airot, jätä perinteet, -
jätä keskinkertaisuus taaksesi -
ja kävele vetten päällä.
Ja niin sinua odottaa uusi tulevaisuus.
Ja vielä yksi asia. Tiedäthän.
Kun Pietari oli ottanut muutamia askeleita, -
hän alkoi ajatella: "Minä kävelen vettä pitkin."
Ensin Hän keskittyi vain Jeesukseen.
Sitten Hän unohti, mihin piti keskittyä.
Hän alkoi ajatella, mitä hän oli tekemässä.
Kun hän ajatteli omia kykyjään kävellä vettä pitkin, -
silloin hän alkoi vajota.
Mutta kuuntelepa.
Kun hän alkoi vajota, Jeesus oli vierellä.
Jeesus sanoi: "Voi sinua vähäuskoista."
Sitten Hän nosti Pietarin ylös.
Juttu, johon tässä tähtään, on se, -
että Jeesus tiesi Pietarin epäonnistuvan.
Jeesus tiesi, että kun Pietari ottaa muutaman askeleen vetten päällä, -
alkaisi epäillä ja vajota.
Silti Hän kutsui Pietaria.
Ymmärrätkö? Ongelma ei ole se, että epäonnistuu.
Ongelma on se, että istuu veneessä, koska silloin Jeesus ei voi auttaa.
Sinä pystyt siihen.
Epäonnistuminen ei ole epäonnistuminen.
Epäonnistumisesi uskossa Jeesuksen mielessä -
ovat kaikki vain mahdollisuuksia Jeesukselle -
kasvattaa sinussa lisää uskoa.
Pastori Tommy uskoo, että jokaisesta löytyy kultaa, kun tarpeeksi kaivaa.
Siksi hän ja Karen kutsuvat sinut opetussarjan pariin.
Opit, miten ylen ihmeellisesti sinut on tehty.
Tommy on tehnyt työtä 30 vuotta ja kouluttanut tuhansia johtajia.
Hän on nähnyt, että kaikilla on iso potentiaali, -
asuipa Himalajalla, Afrikan sydämessä, -
Aasian suurkaupungissa tai lännessä.
Jos kylvetään vehnää, nousee vehnää.
Koska Jumala on istuttanut sinuun suuruutta, nousee suuruutta.
Se pitää vain päästää irti.
Tommy ja Karen järjestävät maailmalla kokoussarjoja, -
istuttavat seurakuntia, tavoittavat, parantavat sairaita, -
torjuvat köyhyyttä, ja pelastavat nuoria ihmiskaupasta.
Koe Tommyn ja Karenin rakkaus sinua kohtaan.
Tervetuloa löytämään potentiaalisi!
Ota meihin yhteyttä.
Käy kotisivuillamme ja tilaa Tommyn kuukausittain ilmestyvä uutiskirje.
Tommy kirjoittaa rehellisesti ja profeetallisesti -
elämästään ja asioista, jotka Jumala on laskenut hänen sydämelleen.
Kirjeet ovat auttaneet kymmeniätuhansia lukijoita.
Olet Tommylle ja Karenille kuin perhe, Kristuksen perhe.
Voit tavoittaa heidät eri julkaisukanavia pitkin.
Tykkää Tommy Lilja Ministriesistä Facebookissa.
Saat aina uusimmat julkaisut, videot ja raportit.
Voit katsella Tommyn opetuksia YouTubesta: Tommy Lilja Ministries -
ja tilata Tommyn ja Karenin kirjoja verkosta.
Sinussa on kultaa, ja kuten Jumala sanoi Tommylle: -
"Sinulle antamassani näyssä ei ole häviäjiä. On vain voittajia."
Lähde mukaan!
Suomennos: Marianne Tenetz